Serbia: Jo sanksione ndaj Rusisë
Ndërkohë, ministri i jashtëm gjerman Steinmeier deklaroi sot se harmonizimi i marrëdhënieve të Serbisë me Kosovën, do t’i hapte vendit rrugën drejt anëtarësimit në BE
Kryeministri i Serbisë Aleksandar Vuçiç tha sot se vendi i tij nuk do të vendosë sanksione kundër Rusisë dhe nuk do të frenojë eksportet e ushqimit drejt këtij vendi, pavarësisht presionit nga Bashkimi Evropian. Kryeministri serb Vuçiç i bëri komentet gjatë një konference për shtyp në kryeqytetin Beograd. Serbia, një aleat tradicional i Rusisë, që kërkon anëtarësim në BE, duket se po shpreson të përfitojë nga vendimi i Rusisë për të mos importuar artikuj bujqësorë nga Perëndimi, duke shtuar eksportet e veta ushqimore. Zoti Vuçiç tha se qeveria e tij do të pranojë kërkesat e BE-së për të mos subvencionuar eksportet drejt Rusisë, por shtoi se nuk do të ndalonte kompanitë vendase të zgjedhin marrëveshjet e tyre të tregtisë: tha ai. Pasi SHBA-ja dhe BE-ja vendosën sanksione mbi bankat shtetërore dhe industritë e mëdha ruse muajin e kaluar për çështjen e krizës në Ukrainë, Rusia u përgjigj me një ndalim të gjerë tregtar duke filluar nga produktet ushqimore të importuara nga këto vende. BE-ja ka paralajmëruar vendet kandidate të përmbahen nga "shfrytezimi" i masave ndaluese të Rusisë duke rritur eksportet e tyre. Ndërkohë, ministri i jashtëm gjerman Frank-Walter Steinmeier deklaroi sot se harmonizimi i marrëdhënieve të Serbisë me Kosovën, do t’i hapte vendit rrugën drejt anëtarësimit në BE. Duke folur në Berlin, gjatë një konference të përbashkët shtypi me homologun e tij serb Ivica Daçiç, zoti Steinmeier tha se ka ardhur momenti që Serbia të normalizojë më tej marrëdhëniet e saj me Kosovën. " tha Steinmeier. Ministri i jashtëm serb Daçiç, i cili ndodhet në Berlin për bisedime dypalëshe gjermano-serbe si dhe për të diskutuar në Konferencën e shteteve të Ballkanit Perëndimor, që do të zhvillohet në këtë qytet më 28 gusht, tha gjithashtu se është i bindur lidhur me vazhdimësinë pozitive të marrëveshjes së normalizimit me Kosovën, që u nënshkrua në Bruksel në vitin 2013. tha Daçiç. Ministri i jashtëm serb tha gjithashtu se vendi i tij ishte i gatshëm të luante një rol më të rëndësishëm për paqen dhe stabilitetin në rajon gjatë udhëheqjes së radhës së OSBE-së. Ndërkohë që Serbia merr përsipër presidencën e OSBE-së nga Zvicra në vitin 2015, ministri i jashtëm gjerman tha se roli i organizatës do të marrë një vrull të ri, me Serbinë nga e cila pritet të luajë një rol "të rëndësishëm" në kuadër të konfliktit në Ukrainë lindore.